作者:駱賓王
標題:春日離長安客中言懷
內容:年華開早律，霽色蕩芳晨。城闕千門曉，山河四望春。禦溝通太液，戚裡對平津。寶瑟調中婦，金罍引上賓。劇談推曼倩，驚坐揖陳遵。意氣一言合，風期萬裡親。自惟安直道，守拙忌因人。談器非先木，圖榮異後薪。揶揄慚路鬼，憔悴切波臣。玄草終疲漢，烏裘幾滯秦。生涯無歲月，岐路有風塵。還嗟太行道，處處白頭新。